Gæstehuset ligger som en lille tryg oase et stenkast fra menneskemylderet ved Venice Beach og i passende gåafstand fra de gode cafeer, restauranter og butikker på Abbot Kinney Boulevard. Selv om huset er lille, rummer det alt det udstyr, man kan få brug for: fra strygebræt og hårtørrer til alverdens køkkenudstyr. Gårdhaven med plukkemodne appelsiner og citroner er mægtig hyggelig, og frem for alt: Værtinden Cathy og hendes mand, der bor i hovedhuset, er så imødekommende og elskværdige, at man virkelig føler sig hjemme. Vi kunne være blevet der i månedsvis!